My donker jare, eensaam en alleen - Leon | LitNet
Ek het begin om vroueklere te dra, so skelm-skelm het ek van my suster se ou-klere gekry, of my ma se klere. Ek het net daai drang/begeerte gehad om iets vrouliks te dra, eintlik meer iets soos beskerming, dit het my beskerm of laat ek so sê: die vrou daarbinne het my beskerm, my veilig laat voel. Ek het dit basies gesteel uit hul kamer of soms uit die wasgoedmandjie dan het ek altyd na leë huise gegaan en dit aangetrek en dit het my oneindige bevrediging gegee net om daai gevoel te hê om die klere te dra.
Ek wil huil, ek was histeries ek het mal te kere gegaan binne my ek het woede en aggressie gehad, ek het baklei met my binneste dat hoekom dit weer moes aangaan ek het so my hoop opgesit net om weg te kom en ek dink toe nog 'n jaar in die kloue van die monster? Ek weet nie wat het my weerhou om te praat nie, maar ek kon net nooit iets sê nie. Oral het ek misluk, ek kon nie 'n meisie kry nie, hul het eenvoudig net nie belangestel nie, dis asof iets hul verwilder van my. Oftemeer ek dink hul weet wat ek doen daarom distansieer hul hulself van my. Nie eers met seuns kon ek inpas nie, ek het self begin te rook op skool om net deel te wees van iets. Maar dit het ook nie gehelp nie.
8 Reaksies | 8 Comments
2012-06-01 @20:02 My moer, sê ons Leon, hoe het jy hier op SêNet beland?
2012-06-02 @12:58 Leon is een van daardie mense wat met baie deernis benader en behandel moet word... want hy roep om hulp. Nou is die tyd om lankmoedig en sagmoedig te wees. En, ek is oortuig dat dit baie moed kos vir hom om sy hart en sy skisofrenie hier bloot te lê. Dit is 'n positiewe stap in die regte rigting. Leon.
Daar is baie om in deernis met hom te deel, maar sy verhaal is nog nie klaar nie. Skryf gerus jou opvolg, Leon. Terloops, waarom versag jy die brief, Naomi? Vir wie wil jy beskerm? Bly daar nie belangrike inligting in die slag nie? Leon doen die moeite om sy hart en sy siel bloot te lê en al die detail is belangrik om die korrekte perspektief te vorm - veral oor hoe hy self dinge sien, soos hy dit self verwoord.
Jaco 2012-06-04 @01:25 Wie op hierdie forum simpatie soek, sal gou ontnugter word. Hierdie forum is vir die taai gee en taai neem. Hier word gelooi. Ek is bevrees ek het beide geen simpatie of empatie met die inhou van hierdie skrywe nie. Indien ge-argumenteer word vir die aanvaarding al dan nie van "cross dressing" goed en wel. Dan kan ons gesels. "I'm afraid sob stories brings the worst out of me."
2012-06-04 @12:20 Wie is hier op Sênet Kobus, wat vir so 'n deurmekaar siel enigsins tot hulp kan wees.
2012-06-04 @14:50 Hahaha ... Raed-na-Gael, Kobus de Klerk is mos dié parakundige op die werf! Ja, en waar hy opraak neem sy Alie met "haar" paraberading oor ... Hoe kon jou "spirituele intelligensie" jou so faal? Jy weet mos die ou grote Kobus sal dit kan Google - hoe kan jy so deurmekaar wil wees? Vir 'n "ride" gevat of nie, solank Kobus aan die einde van die dag daaruit geëer kan word, wie in sy hele bende gee dan werklik om?
2012-06-04 @15:00 Jou woorde is baie hard, Raed-na-Gael. Ek dink dit is moontlik dat jy mense soos Leon dalk nie heeltemal verstaan, nie. Miskien omdat jy, in die kringe waarin jy normaalweg beweeg, dalk nie veel blootstelling aan hulle het, nie?
2012-06-04 @19:31 Ek het deernis met hierdie man, ek is self deur slegte tye in my jong dae voor ek aanvaar het ek is gay, het selfs aversieterapie op my self toegepas. Maar ek vrees dit kan dalk 'n Kobus de Klerk truuk wees, om 'n man te bring wat "bekeer" en '"genees" is. Ons sal eers weet na sy opvolgbrief.
2012-06-05 @15:26 Varkspek, Dit is mense soos jy en Jaco en Cornelius, met julle kilheid, snedigheid, vooroordeel en antagonisme, al doen jy lippediens aan "deernis", wat uiteraard geen oplossing aan die hand doen nie, maar ander wie dit wel doen, eerder probeer uitkryt en verdag maak, wat dinge vir mense soos Leon baie, baie moeiliker maak as wat dit reeds is. Het julle dan regtig niks vir jul medemens oor nie? Julle is so vol 'liefde' in julle gekarring hier op die forum, maar wanneer daardie 'liefde' getoets word, is dit julle antwoord. Spul ongelowige harteloses. Kyk maar, almal van julle het issues met die HERE. Jaco, wens Hom weg, en jy Varkspek, hou nie van die ware Een nie, maar soek na iets anders wat jou gemaksone sal streel, en Cornelius het hier ter aanskoue van algar alreeds vir hom sommer klaar 'n ander afgod saamgeflans met die Heilige Naam van die HERE op die koop, toe. G'n wonder, wanneer julle 'liefde' getoets word, dan gaan dit net oor julself en dan braak julle spirituele anargie uit, nie. Onthou, julle is self reddeloos en kan geen hulp aan 'n ander reddelose bied nie - behalwe om vir hom te vertel hoe om reddeloos te wees, nie, soos julle reaksie duidelik toon - ,hom dus net verder saam in die put waarin julle reeds is, intrek. Julle het niks deernis of raad met 'n sukkelende medemens, nie. Skandelik. Kyk eerder of jy Leon van raad kan bedien, eerder is om sy situasie te probeer vereenvoudig tot waar jy dit kan verstaan en met jouself kan vergelyk, want dan slaan jy die bal, mis. Hierdie is nie net 'n kwessie van fopdossery en homoseksuele aktiwiteite (wat vir hom soos 'n monster is) daarby nie, maar daar is ernstige psigose daarby… As jy nie kan nie, moet dan, ter wille van hom, nie verder afbrekend wees, nie. Kobus de Klerk